**AIŠKINAMASIS RAŠTAS (N)**

**PRIE SAVIVALDYBĖS TARYBOS SPRENDIMO „DĖL SAVIVALDYBĖS BŪSTŲ PARDAVIMO“ PROJEKTO**

**1. Sprendimo projekto esmė tikslai ir uždaviniai.**

 Šiuo sprendimu siekiama įgyvendinti savivaldybės būstų nuomininkų prašymus dėl leidimo įsigyti nuomojamus savivaldybei nuosavybės teise priklausančius būstus, atlikti pardavimo procedūras.

**2. Projekto rengimo priežastys ir kuo remiantis parengtas sprendimo projektas.**

 Klaipėdos miesto savivaldybės administracijai pateikti savivaldybės būstų nuomininkų T. Š., R. V. ir A. J. prašymai pirkti nuomojamus, savivaldybei nuosavybės teise priklausančius būstus.

 Savivaldybės būsto nuomininkė T. Š. pateikė prašymą ir sutikimą rinkos verte pirkti Klaipėdos miesto savivaldybei nuosavybės teise priklausantį 50,17 kv. metro ploto būstą *(duomenys neskelbtini)*, Klaipėdoje. Turto vertintojai UAB „Inreal“, vadovaudamiesi Turto ir verslo vertinimo metodika, patvirtinta LR Turto ir verslo vertinimo pagrindų įstatymu, nustatė būsto *(duomenys neskelbtini)*, Klaipėdoje, rinkos vertę – 39 879,00 Eur (iš jų 79,00 Eur už būsto vertės nustatymą).

 Savivaldybės būsto nuomininkė R. V. pateikė prašymą ir sutikimą rinkos verte pirkti Klaipėdos miesto savivaldybei nuosavybės teise priklausantį 52,85 kv. metro ploto būstą *(duomenys neskelbtini)*, Klaipėdoje. Turto vertintojai UAB „Inreal“, vadovaudamiesi Turto ir verslo vertinimo metodika, patvirtinta LR Turto ir verslo vertinimo pagrindų įstatymu, nustatė būsto *(duomenys neskelbtini)*, Klaipėdoje, rinkos vertę – 40 179,00 Eur (iš jų 79,00 Eur už būsto vertės nustatymą).

 Savivaldybės būsto nuomininkė A. J. pateikė prašymą ir sutikimą rinkos verte pirkti Klaipėdos miesto savivaldybei nuosavybės teise priklausantį 16,15 kv. metro ploto būstą *(duomenys neskelbtini)*, Klaipėdoje. Turto vertintojai UAB „Inreal“, vadovaudamiesi Turto ir verslo vertinimo metodika, patvirtinta LR Turto ir verslo vertinimo pagrindų įstatymu, nustatė būsto *(duomenys neskelbtini)*, Klaipėdoje, rinkos vertę – 9 073,00 Eur (iš jų 73,00 Eur už būsto vertės nustatymą).

 Nuomininkams būstai nuomojami ne socialinio būsto nuomos sąlygomis, kuriuose nuomininkai išgyvenę ne trumpiau kaip 5 metus. Būstų nuomos sąlygos atitinka įstatymo reikalavimus. Už perkamus būstus nuomininkai atsiskaitys, sumokant nustatytą kainą po sprendimo priėmimo arba per 10 kalendorinių dienų po pirkimo-pardavimo sutarties pasirašymo.

 Vadovaujantis Lietuvos Respublikos paramos būstui įsigyti ar išsinuomoti įstatymo 24 straipsnio 2 dalies 5 punktais, 26 straipsnio 1 dalimi, Klaipėdos miesto savivaldybės administracijos direktoriaus 2016 m. liepos 7 d. įsakymu Nr. AD1-2138 „Dėl parduodamų savivaldybės būstų įkainojimo aktų patvirtinimo“, patvirtinti būstų įkainojimo aktai ir parengtas šis sprendimo projektas.

**3. Kokių rezultatų laukiama.**

 Savivaldybės nuomininkai įsigyja turtą nuosavybės teise.

**4. Sprendimo projekto rengimo metu gauti specialistų vertinimai:**

 Neigiamų specialistų vertinimų negauta.

**5. Išlaidų sąmatos skaičiavimai, reikalingi pagrindimai ir paaiškinimai.**

 Parengtas Klaipėdos miesto savivaldybės administracijos direktoriaus 2016 m. liepos 7 d. įsakymas Nr. AD1-2138 „Dėl parduodamų savivaldybės būstų įkainojimo aktų patvirtinimo“.

 **6. Lėšų poreikis sprendimo įgyvendinimui.**

 Sprendimo įgyvendinimui už patalpų vertinimą turto vertintojams UAB „Inreal“ apmokėta –231,00 Eur.

**7. Galimos teigiamos ar neigiamos sprendimo priėmimo pasekmės.**

 Įgyvendinant šį sprendimą lėšos, gautos už parduodamą turtą – 89 131,00 Eur pervedamos į savivaldybės biudžetą ir naudojamos socialinio būsto fondo plėtrai, atskaičius su savivaldybės būsto vertės nustatymu susijusias išlaidas – 231,00 Eur.

Turto skyriaus vedėjas Edvardas Simokaitis